钦定古今图书集成/理学汇编/文学典/第020卷 > 张升
## 钦定古今图书集成/理学汇编/文学典/第020卷 > 张升

按《后汉书文苑列传》：“张升，字彦真，陈留尉氏人，富平
侯放之孙也。升少好学，多关览，而任情不羁。其意相
合者，则倾身交结，不问穷贱。如乖其志好者，虽王公
大人，终不屈从。常叹曰：‘死生有命，富贵在天，其有知
我，虽胡、越可亲。苟不相识，从物何益’！仕郡为纲纪，以
能出守外黄令，吏有受赇者，即论杀之。或讥升守领”
一时，何足趋明威戮乎？对曰：“昔仲尼暂相诛，齐之侏
儒，首足异门而出，故能威震强国，反其侵地。君子仕
不为己职，思其忧，岂以久近而异其度哉！”遇党锢去
官，后竟见诛。年四十九。著赋、诔、颂、碑、书凡六十篇。